id id en id id id ms id ms id id ms ms id ms id ms en en en ms id id id id id id id ms id id id id id id ms ms en en en en en en en de da cs cs en cs en en en en da cs cs en id ms cs en da cs en cs en en cs da en da cs en en cs cs en en en cs cs cs da cs en en id ms ms ms ms ms id ms id id ms id ms ms ms ms id id en ca ms en fi en it id ms it id id pt en id pt id id pt ur ms pt eu en en
Bicara Nyata Maya: April 2016
Berani ke Selangor & Pulau Pinang turunkan harga rumah?
MB Johor Cabar Selangor, Pulau Pinang Turunkan Harga Rumah
ISKANDAR PUTERI, 20 April – Menteri Besar Johor, Dato’ Mohamed Khaled Nordin hari ini mencabar negeri Selangor dan Pulau Pinang untuk menurunkan harga rumah mampu milik di negeri masing-masing.
“Kita tetap mengatakan bahawa kita kekalkan rumah harga RM42,000, RM80,000 dan RM150,000. Tunjuk pada saya di Selangor dan Pulau Pinang, boleh tak buat macam itu? Saya cabar turunkan harga sekarang.”
“Dari segi soal rumah, kita “walk the talk”. Walaupun kita ada banyak rumah yang harga mahal di sini, memanglah itu perlu dilakukan kerana setiap rumah yang harga mahal, kita boleh gunakan untuk lakukan ‘cross subsidy’. Kalau kita tidak ada penjualan rumah mahal, bagaimana kita hendak banyakkan rumah yang boleh kita beri subsidi untuk membolehkan rakyat kita membeli?”
Beliau berkata demikian ketika menjawab soalan daripada Tan Hong Pin (Mengkibol - DAP) yang bertanyakan langkah kerajaan untuk membantu rakyat menangani kos sara hidup, terutama bagi aspek perumahan akibat harga hartanah yang melambung tinggi.
Tambah Mohamed Khaled, keseimbangan pembangunan adalah penting dalam usaha memastikan setiap lapisan masyarakat dapat menikmati kemajuan yang diinginkan.
“Adakah kita nak di Johor Bahru ini semua rumah kos rendah? Johor Bahru jadi ‘slum’? Dan sudah tentulah Johor Bahru tidak akan menjadi metropolis bertaraf antarabangsa, semuanya ‘slum’ jika begitu. Jadi kita perlukan perimbangan, di sinilah kerajaan Barisan Nasional pandai dan berjaya buat perimbangan. ”
Walaupun soal penyelarasan gaji akan dipertimbangkan Kerajaan Negeri, namun usaha-usaha sedia ada bagi menangani kos sara hidup di Johor tetap menjadi keutamaan pentadbiran.
Menurut Menteri Besar Johor, Dato’ Mohamed Khaled Nordin, sebahagian besar daripada perbelanjaan sara hidup rakyat ditelan untuk perumahan, pengangkutan dan makanan.
“Kita lihat di Negeri Johor, ketiga-tiga perkara ini kita sedang beri perhatian yang sangat serius. Dalam keadaan pertumbuhan ekonomi yang begitu pesat dalam Negeri Johor, saya ingin nyatakan kita bukan sahaja sedang, tapi akan terus beri perhatian yang sangat mustahak kepada tiga soal ini.”
Mohamed Khaled menerangkan bahawa Kerajaan Negeri komited untuk membina 60,000 rumah mampu milik, dan bagi mereka yang layak, itu sudah tentu akan membantu mengurangkan perbelanjaan kos sara hidup mereka.
Malah, jumlah itu tidak termasuk jumlah unit Projek Perumahan Rakyat (PPR) yang dibina oleh Kerajaan Pusat.
“Projek perumahan rakyat, kerajaan pusat sekarang sedang bina lagi 2,917 unit dan untuk tahun ini, PPR kita sedang buat di Pengerang dan juga di Bandar Tenggara, dan kita berusaha untuk sentiasa mendapat daripada Kerajaan Pusat, pembinaan yang lebih banyak. Semasa lawatan YAB Perdana Menteri pada tahun lepas, saya beritahu Johor hendakkan 20 ribu unit lagi.
Posted by Nyata Maya at 18:04 No comments:
Email ThisBlogThis!Share to TwitterShare to FacebookShare to Pinterest
Thursday, 7 April 2016
Sokongan Bangsa Johor Tanpa Berbelah Bagi
PETALING JAYA: Setiausaha Badan Perhubungan Umno Johor, Md Jais Sarday menegaskan, kontroversi yang menjadi viral berhubung kedudukan Menteri Besar Johor sepertimana yang disebut-sebut sekarang hanya menjadikan masyarakat resah dan gelisah sedangkan ia tidak berasas sama sekali.
"Isu ini hanya ditimbulkan oleh seorang pemilik Facebook dan oleh kerana dia kebetulan anak kepada Speaker Dewan Undangan Negeri Johor, kata-katanya itu mencuri perhatian media sosial dan kemudian diviralkan oleh portal berita.
"Sedangkan seluruh kepimpinan Umno di Negeri Johor mendokong kepimpinan Datuk Mohamed Khaled Nordin sebagai Menteri Besar.
"Selepas hampir tiga tahun menerajui kepimpinan negeri, Umno Johor tidak nampak sebab mengapa beliau harus ditukar dan dengan Gagasan Johor Berkemajuan yang dibawa oleh kepimpinannya, saya percaya dan yakin rakyat Johor tidak memerlukan khabar angin seumpama ini untuk menggugat kepimpinan negeri," ujarnya ketika dihubungi oleh mStar Online pada malam Rabu.
Menurut Jais yang juga exco kanan negeri, sebaliknya khabar angin dan desas-desus seperti ini hanya menjadikan rakyat jelata gelisah dan tertanya-tanya mengapa kepimpinan negeri perlu diganggu gugat dengan cerita-cerita tidak masuk akal seperti ini.
Kesungguhan kerajaan negeri, kata Jais, untuk mengatasi isu perumahan rakyat, kos sara hidup, pendidikan dan keusahawanan negeri semuanya adalah inisiatif di bawah kepimpinan Mohamed Khaled sepanjang tiga tahun beliau menerajui kerajaan negeri.
"Kini dengan Gagasan Johor Berkemajuan yang baru dilancarkan bulan lalu, rakyat sudah pastinya tidak mahu melihat apa yang dirancang untuk dilaksanakan itu diganggu gugat oleh isu-isu kontroversi seperti ini," tambah beliau.
Menurut Jais, semua peringkat kepimpinan negeri daripada kerajaan negeri sehinggalah kepada peringkat jentera parti bekerja keras untuk meletakkan Johor sebagai negeri paling maju di Malaysia dan tidak mempunyai masa untuk berpolitiking tetapi malangnya usaha murni ini hendak dimusnahkan dengan isu picisan seperti ini.
Apa yang diperkatakan ramai ini pada pandangan Jais hanyalah satu pandangan peribadi seorang pemilik Facebook tidak lebih dari itu tetapi diperbesar-besarkan untuk mencuri kepentingan politik tertentu.
Sebaliknya kata Jais, urusan untuk menukar menteri besar kononnya bagi membolehkan seorang timbalan menteri mengambil alih jawatan tersebut tidaklah semudah yang diperkatakan.
"Jika benar orang yang akan menggantikan menteri besar adalah dari kalangan seorang timbalan menteri, ini bermakna dia adalah seorang ahli parlimen. Sebagai ahli parlimen, jika orang itu hendak dilantik sebagai menteri besar satu pilihan raya kecil perlu diadakan untuk memberi laluan.
"Saya nak tanya siapa pulak yang akan dikorbankan di kerusi Dun untuk memberi laluan kepada calon ini.
"Saya nak tanya dalam situasi semasa sekarang, logikkah semua ini terjadi?" tanya Jais lagi.
Oleh yang demikian katanya, dalam keadaan di mana Umno Johor sekarang paling stabil dan kukuh, janganlah ada tangan-tangan yang cuba untuk menggugatnya.
"Setiap minggu Umno Johor menggerakkan jentera parti di semua peringkat untuk memperkukuhkan kedudukan parti. Dalam erti kata yang lain, Umno Johor tiada isu dalam konteks kepimpinan dan semua patut terus bekerja ke arah itu.
"Dan ini telah diperakui dan dipersetujui dalam mesyuarat badan perhubungan yang lalu," kata Jais
Posted by Nyata Maya at 10:58 No comments:
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
Berani ke Selangor & Pulau Pinang turunkan harga r...
Sokongan Bangsa Johor Tanpa Berbelah Bagi
MB Johor - Benar, UMNO tidak lari dari silap. Benar UMNO itu jauh dari sempurna.
TEKS UCAPAN YAB PENGERUSI PERHUBUNGAN UMNO NEGERI JOHOR SEMPENA PERASMIAN KONVENSYEN UMNO JOHOR 2016 KHAMIS, 10 NOVEMBER 2016 HOLIDAY VIL...
Bersetialah dalam UMNO tanpa takut untuk berkata benar
Ucapan YAB Dato' Mohamed Khaled Nordin ketika berucap merasmikan Mesyuarat Perwakilan UMNO Bahagian Pagoh. Tuan-tuan dan Puan-p...
Khaled Nordin Pertahan Konsep Bangsa Johor
Kenyataan MB Johor (Berhubung isu Bangsa Johor oleh Tun Dr. Mahathir Mohamad) Saya ingin merujuk kepada pandangan Tun Dr. Mahathir Mohama...
MB Johor: Yang taksub dengan bulan dan bintang ini, bukan Kerajaan BN, tetapi pembangkang.
UCAPAN PENGGULUNGAN OLEH: YAB DATO’ MOHAMED KHALED BIN NORDIN MENTERI BESAR JOHOR BERTARIKH 04 DISEMBER 2017 (ISNIN) ...
DYMM SULTAN JOHOR: BELAJAR BUDAYA DAN CARA ORANG JOHOR
TITAH UCAPAN DULI YANG MAHA MULIA SULTAN IBRAHIM IBNI ALMARHUM SULTAN ISKANDAR, SULTAN YANG DIPERTUAN BAGI NEGERI DAN JAJAHAN...
Kita semua #TeamJohor - Khaled Nordin
TEKS UCAPAN YAB DATO’ MOHAMED KHALED BIN NORDIN MENTERI BESAR JOHOR MAJLIS AMANAT YAB MENTERI BESAR JOHOR TAHUN 2017 DI PUSAT KONVENS...
AHLI POLITIK LUAR JANGAN CUBA TUNJUK PANDAI - SULTAN JOHOR
TITAH UCAPAN DULI YANG MAHA MULIA SULTAN IBRAHIM IBNI ALMARHUM SULTAN ISKANDAR SULTAN YANG DIPERTUAN BAGI NEGERI DAN JAJAHAN TAKLUK J...
Khaled Nordin: Jangan beremosi, fokus kepada tugasan untuk Johor.
KENYATAAN AKHBAR YAB DATUK SERI MOHAMED KHALED NORDIN MENTERI BESAR JOHOR BERHUBUNG PENAHANAN YB DATUK ABD. LATIF BANDI 10 MAC 2017...
Dunia Iktiraf PM Pemimpin Pertama Dunia #PrayMH17
ALHAMDULILLAH…akhirnya segala usaha dan kerja keras Perdana Menteri, Datuk Seri Najib Tun Razak dan para pegawainya dalam menangani isu MH1...
PAS akan tinggalkan PN?
A Few Projects 1'Ve Been Thinking Almost
Senarai Jawatan Menteri dan Timbalan Menteri PN mengikut parti
#JUARA4JDT : Pertahan 'SUMBANGSIH' Jgn Lupa, Jgn Gila.. Ok!!!
BANGSA PENEROKA PASARAN GLOBAL
HAD USIA 55 TAHUN KEKAL UNTUK KELUARKAN CARUMAN KWSP
PANDANGAN IKHLAS & BENAR
NyataMaya. Picture Window theme. Theme images by mariusFM77. Powered by Blogger.